Document ID: 32009R0905

32009R0905
L 256/30
SLUŽBENI LIST EUROPSKE UNIJE
28.09.2009.
UREDBA KOMISIJE (EZ) br. 905/2009
od 28. rujna 2009.
o izmjeni Uredbe (EZ) br. 537/2007 u vezi s nazivom nositelja odobrenja za fermentacijski proizvod Aspergillus oryzae (NRRL 458) (Amaferm)
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
budući da:
(1)
Trouw Nutrition BV dostavio je zahtjev u skladu s člankom 13. stavkom 3. Uredbe (EZ) br. 1831/2003 u kojem predlaže promjenu naziva nositelja odobrenja navedenog u Uredbi Komisije (EZ) br. 537/2007 od 15. svibnja 2007. o odobrenju fermentacijskog proizvoda Aspergillus oryzae (NRRL 458) (Amaferm) (2) kao dodatka hrani za mliječne krave. Odobrenje je povezano s nositeljem odobrenja. Nositelj odobrenja je Trouw Nutrition BV.
(2)
Podnositelj tvrdi da je prenio odobrenje za stavljanje na tržište tog dodatka hrani za životinje na Biozyme Incorporated koji sada posjeduje pravo stavljanja tog dodatka na tržište. Podnositelj je dostavio odgovarajuće dokumente kao potporu svojim tvrdnjama.
(3)
Predložena promjena uvjeta odobrenja je sasvim administrativne naravi i ne povlači za sobom novu procjenu dotičnog dodatka hrani za životinje. Europska agencija za sigurnost hrane je obaviještena o zahtjevu.
(4)
Kako bi se omogućilo tvrtki Biozyme Incorporated da iskoristi svoje pravo stavljanja na tržište, potrebno je promijeniti uvjete odobrenja.
(5)
Uredbu (EZ) br. 537/2007 potrebno je stoga na odgovarajući način izmijeniti.
(6)
Primjereno je predvidjeti prijelazno razdoblje tijekom kojeg se mogu iskoristiti postojeće zalihe.
(7)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
1. U Prilogu Uredbi (EZ) br. 537/2007, u stupcu 2., riječi „Trouw Nutrition BV” zamjenjuju se riječima „Biozyme Incorporated”.
Članak 2.
Postojeće zalihe koje su u skladu s odredbama koje su se primjenjivale prije stupanja na snagu ove Uredbe mogu se i dalje stavljati na tržište i koristiti do 1. travnja 2010.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. rujna 2009.

Labels: 0
3
17
6